English: In terms of the impact on business, one of the problems businesses have is congestion where you have people using cars to make journeys that could be made by other ways, but instead are snarling up the road network. So, if we get this right, we can take traffic off the road that doesn't need to be there, where there are practical alternatives. I repeat the figure that two-thirds of all journeys are for distances of under 5 miles; they're not these long-distance, complex business journeys that we often hear about. It's freeing up the road for those journeys where there isn't an alternative to take place without being delayed by traffic that could be displaced. So, I think that's an important thing to say. In terms of air quality, this is one of the issues that this Senedd is going to have to face: what goes into a clean air Bill, how ambitious and bold we want to be about that, what package of measures improves air quality. There is a vision for simply building bypasses all across Wales, to shift the problem from one place to another. I'm not convinced entirely that that deals with the issue of air quality. Clearly, as tailpipe emissions fall away, as cars are increasingly electrified, that's going to have a significant impact on local air quality within town centres, and behaviour change is a very important part of it, too. If we can achieve modal shift, we can reduce traffic, we can reduce pollution and we can reduce congestion. We can do that quicker than we can through heavy engineering interventions, and we can do it cheaper, and reproduce other benefits too. So, I think there is a complex mixture. I think the go-to default option that too often has been had, that air quality is best dealt with by a road, I think needs a more granular look, and that's one of the things I hope the review will deal with, because I completely recognise the point, and as I said, I'm familiar with it in my own constituency. Cars pollute. They kill. They produce air that damages the health of people, and we need to tackle it. The best way to tackle it - I think that's something that we're still figuring out, and that's what I hope the review will help us with.
Welsh: O ran yr effaith ar fusnes, un o'r problemau sydd gan fusnesau yw tagfeydd lle mae gennych chi bobl yn defnyddio ceir i wneud teithiau y mae modd eu gwneud drwy ddulliau eraill, ond yn hytrach maen nhw'n tagu'r rhwydwaith ffyrdd. Felly, os cawn hyn yn iawn, gallwn dynnu traffig nad oes angen iddo fod ar y ffordd oddi yno, lle mae dewisiadau ymarferol eraill. Ailadroddaf y ffigur bod dwy ran o dair o'r holl deithiau ar gyfer pellteroedd o dan 5 milltir; nid y teithiau busnes cymhleth, pellter hir hyn y clywn amdanyn nhw'n aml yw'r rhain. Mae'n ymwneud â rhyddhau'r ffordd ar gyfer y teithiau hynny lle nad oes dewis arall, heb fod traffig y gellid ei ddadleoli'n achosi oedi. Felly, rwy'n credu bod hynny'n beth pwysig i'w ddweud. O ran ansawdd aer, dyma un o'r materion y bydd yn rhaid i'r Senedd hon ei wynebu: beth sy'n mynd i mewn i Fil aer glân, pa mor uchelgeisiol a beiddgar yr ydym am fod ynglŷn â hynny, pa becyn o fesurau sy'n gwella ansawdd aer. Mae yna weledigaeth ar gyfer adeiladu ffyrdd osgoi ledled Cymru, er mwyn symud y broblem o un lle i'r llall. Nid wyf wedi fy argyhoeddi'n llwyr fod hynny'n ymdrin â mater ansawdd aer. Yn amlwg, wrth i allyriadau pibellau mwg ostwng, wrth i geir gael eu trydaneiddio fwyfwy, bydd hynny'n cael effaith sylweddol ar ansawdd aer lleol yng nghanol trefi, ac mae newid ymddygiad yn rhan bwysig iawn ohono hefyd. Os gallwn sicrhau newid mewn dulliau teithio, gallwn leihau traffig, gallwn leihau llygredd a gallwn leihau tagfeydd. Gallwn wneud hynny'n gyflymach nag y gallwn drwy ymyriadau peiriannau trwm, a gallwn ei wneud yn rhatach, a lluosogi manteision eraill hefyd. Felly, rwy'n credu bod yna gymysgedd cymhleth yma. Rwy'n credu bod y dewis diofyn dibynadwy, sef y ffordd orau o ymdrin ag ansawdd aer yw 'ffordd', yn cael ei ddewis yn rhy aml, ac rwy'n credu bod angen edrych yn fwy manwl ar hyn. A gobeithio mai dyna un o'r pethau y bydd yr adolygiad yn ymdrin ag ef, oherwydd rwy'n cydnabod y pwynt yn llwyr, ac fel y dywedais, rwy'n gyfarwydd ag ef yn fy etholaeth i fy hun. Mae ceir yn llygru. Maen nhw'n lladd. Maen nhw'n cynhyrchu aer sy'n niweidio iechyd pobl, ac mae angen inni fynd i'r afael â hyn. Rwy'n credu bod hynny'n rhywbeth yr ydym yn dal i geisio'i ddeall, sut orau i fynd i'r afael â hyn - ac rwy'n gobeithio y bydd yr adolygiad yn ein helpu ni gyda hyn.